
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E
privind aprobarea repartizării unor sume  din Fondul de rezervă bugetară la dispoziţia 
Consiliului Local, prevăzut în bugetul local al Municipiului Focşani pe anul 2016  
        Consiliul local al Muncipiului Focşani, judeţul Vrancea , întrunit în şedinţă ordinară,

       -analizând proiectul de hotărâre iniţiat de de Viceprimarul Municipiului Focşani Necula Ionel Gabriel, prin care se propune aprobarea repartizării unor sume din Fondul de rezervă bugetară la dispoziţia Consiliului Local, prevăzut în bugetul local al Municipiului Focşani pe anul 2016, raportul întocmit de Direcţia economică, înregistrat la nr. 20963/30.03.2016; 
     - văzând avizul favorabil al Comisiei de buget şi administraţie publică;
     - având în vedere nota de fundamentare înregistrată la nr. 20952/30.03.2016 întocmită de Serviciul investiții, administrarea fondului locativ;

     - în conformitate cu prevederile art. 36 din Legea nr.273/2006 privind finanţele publice locale,  cu modificările şi completările ulterioare;

     - în baza art. 36 alin (1), alin. (2),  lit.“b”, alin (4) lit. “a”,  precum şi în temeiul art. 45, alin.(2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
HOTĂRĂŞTE:

             Art. 1 Se aprobă repartizarea sumei de 100,00 mii lei din Fondul de rezervă bugetară la dispoziţia Consiliului Local, prevăzut în bugetul local al Municipiului Focşani pe anul 2016, trimestrul II în bugetul Primăriei Focșani la capitolul bugetar ”Ordine publică și siguranță națională” (61.02), subcapitolul bugetar ”Poliție locală” (61.02.03.04), articol bugetar ”Transferuri către instituții publice” (51.01.01) reprezentând subvenție alocată Poliției Locale Focșani pentru efectuarea de reparații curente la sediul repartizat.           
             Art. 2 Direcţia economică prin Serviciul buget contabilitate este autorizată să introducă modificările corespunzatoare în structura bugetului local al Municipiului Focşani pe anul 2016.
             Art. 3 Prezenta hotărâre va fi comunicată de către Direcţia administraţie publică locală compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică, Serviciul investiţii, administrarea fondului locativ și Poliția Locală Focșani.
  PREŞEDINTE DE ŞEDINŢĂ,
       Oloeriu Ioan Liviu
                                                                          CONTRASEMNEAZĂ:

                                                                                        SECRETARUL MUNICIPIULUI 
                                                                                                        FOCŞANI

                                                                                             Eduard Marian Corhană
Municipiul Focşani, 31 martie 2016                                                     

